**Úver a dlh**

**Úver**: poskytnutie finančných prostriedkov jednou osobou (veriteľom) druhej osobe (dlžníkovi), pričom dlžník sa zaväzuje v dohodnutej dobe prijaté prostriedky veriteľovi vrátiť a zaplatiť aj úroky z požičaných peňazí. Splátka úveru sa skladá z istiny a úroku.

**I. Získavanie finančných prostriedkov cez bankové subjekty**

**Rozdelenie úverov:**

1. Povolené prečerpanie - (kontokorentný úver)
2. Kreditná karta
3. Spotrebiteľský úver
4. Hypotekárny úver
5. Stavebný úver
6. Medziúver

**1. Povolené prečerpanie** - (**kontokorentný úver**)

- je forma spotrebiteľského úveru, ktorý umožňuje spotrebiteľovi disponovať s peňažnými prostriedkami nad rámec aktuálneho zostatku jeho účtu na krátkodobé preklenutie nedostatku finančných zdrojov klienta. Čiže umožňujú ísť tzv. „do mínusu“.

Výhody/nevýhody:

* Ide o bezúčelový úver (môžete ho použiť na nákup elektroniky, dovolenky, úpravy bytu,...),
* je v podstate kedykoľvek k dispozícii - môžete ho čerpať vtedy, keď potrebujete, pričom úroky platíte len z aktuálne vyčerpanej sumy,
* úver splácate automaticky svojimi vkladmi na účet, na ktorom ste prečerpali finančné zdroje do výšky povoleného prečerpania,
* banka poskytuje peniaze do výšky úverového limitu (celkové množstvo peňazí, ktoré môžete čerpať zo svojho účtu, ak Váš zostatok na účte bude nulový),
* výška úveru je individuálna a závisí od výšky príjmov žiadateľa,
* pohodlné a nenáročné na vybavenie (v prípade, že už ste klientom banky a pravidelne Vám na účet prichádza pravidelný príjem, banka Vám môže zriadiť povolené prečerpania na tomto účte),
* výšku úrokov stanovuje banka a v rôznych bankách môže byť rôzna